It-tennist Novak Djokovic kellu l-viża biex jibqa' fl-Awstralja rrevokata għat-tieni darba. Il-Ministru tal-Immigrazzjoni Awstraljana, Alex Hawke,qal li se juża l-poter tiegħu biex jirrevoka din il-visa fl-interess pubbliku. Hawke qal li l-Gvern Awstraljan se jibqa' kommess li jipproteġi l-fruntieri b'rabta mal-Covid-19. Dan ifisser li Djokovic ma jistax jieħu sehem fl-Open tal-Awstralja li mistenni jibda nhar it-Tnejn. Għadha mhux ċara jekk Djokovic hux se jiġi deportat għaliex it-tim legali tiegħu jista' jappella mid-deċiżjoni. Djokovic kien qal li se jilgħab fl-Open tal-Awstralja mingħajr il-preżentazzjoni taċ-ċertifikat tal-vaċċin għax kellu eżenzjoni medika. Din ir-revokazzjoni tista' tfisser li Djokovic ma jkunx jista' jitħalla jidħol fl-Awstralja għat-tliet snin li ġejjin. Novak Djokovic, li għandu t-titlu tal-aqwa tennist fid-dinja, kien inżamm fl-ajruport ta' Melbourne għal diversi sigħat qabel ma uffiċjali tal-fruntiera qalu li ma kienx issodisfa r-regoli tad-dħul marbuta mal-vaċċin u għalhekk kellu l-viża tiegħu rrevokata b'konsegwenza ta' deportazzjoni. Sadanittant it-tim legali tiegħu kien rebaħ appell kontra d-deportazzjoni tiegħu mill-Awstralja, bl-Imħallef jordna li kellu jinħeles mil-lukanda fejn kien qed jinżamm fi kwarantina, fi żmien nofs siegħa. Djokovic ma jitħalliex jidħol fl-Awstralja; ma ppreżentax iċ-ċertifikat tal-vaċċin Ismu kien tniżżel fit-tlugħ tal-poloz tal-Open tal-Awstralja. It-tlugħ kellu jsir ilbieraħ fit-15:00 (ħin Awstraljan) imma Tennis Australia ddeċidiet li tipposponi l-avveniment b'madwar siegħa u kwart bit-tama li tilħaq tittieħed deċiżjoni mill-Ministru tal-Immigrazzjoni dwar jekk jerġax ikollu l-visa rrevokata għat-tieni darba. Djokovic jista' jeħel multa jew ħabs fuq ksur ta' regoli t'iżolament Sadanittant skont avukati fis-Serbja, il-plejer tat-tennis Novak Djokovic jista' jaffaċċja multa jew saħansitra ħabs fis-Serbja wara li ammetta li kiser l-iżolament waqt li kellu Covid-19 ix-xahar li għadda. Il-Prim Ministru tas-Serbja wissiet li l-imġiba tiegħu dehret li kienet "ksur ċar" tar-regoli. Djokovic ammetta li kiser ir-regoli tal-iżolament meta kien pożittiv